Nordjyllands Politi leder stadig efter stadig den mand, der onsdag aften røvede Eurospar i Hadsund.

Politiet offentliggør nu overvågningsbilleder fra butikken af røveren, der menes at være mellem 20 og 25 år og mellem 175-185 centimeter høj. Røveren talte dansk og opførte sig høfligt. Røveriet blev udført med en kniv, og han truede sig til at få udleveret et beløb, som han stak af med i en Faktapose. Det var i følge politiet kun personalet i butikken, som var vidner til røveriet. Har andre vidner set røveren fra Eurospar, eller kan man genkende manden på billederne, kan Nordjyllands Politi kontaktes på telefon 114.